stanford-oval/wikipedia huggingface dataset:
Maahanmuuttokritiikki
Suomalaista vastakritiikkiä

Suvi Keskinen, Anna Rastas ja Salla Tuori arvostelivat vuonna 2009 maahanmuuttokeskustelua siitä, että keskustelussa saivat suhteettoman paljon huomiota uhkakuvat sekä taloudellisten hyötyjen ja haittojen pohdiskelu. Esimerkiksi turvapaikanhakijoiden määrän kasvua uutisoitiin ”tulvana”, mikä loi vaikutelman uhkaavasta ja hallitsemattomasta ilmiöstä. Kirjoittajien mukaan puheissa keskityttiin suurelta osin maahanmuuton rajoittamiseen ja Suomen oletettujen etujen valvomiseen. Keskinen, Rastas ja Tuori katsoivat myös, että itseään maahanmuuttokriitikoiksi kutsuvat väittivät virheellisesti, että vasta he muka olisivat tuoneet maahanmuuttoon ja monikulttuuristumiseen liittyvät ongelmat julkisuuteen. Näin ei olisi tietenkään ollut, vaan näitä ongelmia oli tuotu julkiseen keskusteluun vuosien ajan.
Sosiaalipolitiikan professori J. P. Roos listasi vuonna 2008 maahanmuuttoa puoltavia syitä seuraavasti: 1) Suomeen tarvitaan lisää työvoimaa, 2) maalle on hyödyksi,  että on useita kulttuureja ja uskontoja, 3) hädässä olevia ihmisiä pitää auttaa, 4) oma kulttuurimme voi muuttua myönteisemmäksi ja iloisemmaksi ja 5) maahanmuutosta voi olla Suomelle taloudellista hyötyä.
Dosentti Tuija Parvikko totesi vuonna 2010, että pieneen, pimeään ja kylmään maahan ei tule koskaan mitään ryntäystä, mutta suomalainen kulttuuri voi rikastua, jos edes jotkut viitsivät tulla tänne.
Luettelo niemimaista

Tämä on luettelo maailman niemimaista maanosittain järjestettynä.
Afrikan niemimaat

Ampasindavan niemimaa
Cap Bon
Kaloumin niemimaa
Masoalan niemimaa
Radaman niemimaa
Ras Nouadhibou
Somalin niemimaa
Amerikan niemimaat > Etelä-Amerikka

Arayan niemimaa
Brecknockin niemimaa
Brunswickin niemimaa
Cameronin niemimaa
Ferrolin niemimaa
Guajiran niemimaa
Mejillonesin niemimaa
Paraguanán niemimaa
Paracasin niemimaa
Parian niemimaa
Taitaon niemimaa
Valdésin niemimaa
Amerikan niemimaat > Pohjois-Amerikka

Adelaiden niemimaa
Alaskan niemimaa
Aulneaun niemimaa
Ázueron niemimaa
Avalonin niemimaa
Bairdin niemimaa
Baldwinin niemimaa
Bellin niemimaa
Black Bayn niemimaa
Bolivarin niemimaa
Boothian niemimaa
Bordenin niemimaa
Brodeurin niemimaa
Brucen niemimaa
Burinin niemimaa
Cape Cod
Collinsonin niemimaa
Cumberlandin niemimaa
Delmarvan niemimaa
Doorin niemimaa
Diamond Jennessin niemimaa
Dundasin niemimaa
Florida
Foxen niemimaa
Gardenin niemimaa
Gaspén niemimaa
Grinnellin niemimaa
Hallin niemimaa
Henry Katerin niemimaa
Jukatanin niemimaa
Kalifornian niemimaa
Kenain niemimaa
Kentin niemimaa
Keweenawin niemimaa
Labradorin niemimaa
Leelanaun niemimaa
Lisburnen niemimaa
Matagordan niemimaa
Melvillen niemimaa
Meta Incognitan niemimaa
Nicoyan niemimaa
Nushagakin niemimaa
Osan niemimaa
Parryn niemimaa
Port au Portin niemimaa
Prinssi Albertin niemimaa
Sabinalin niemimaa
Sabinen niemimaa
Sewardin niemimaa
Sibleyn niemimaa
Simpsonin niemimaa
Storkersonin niemimaa
Tuktoyaktukin niemimaa
Ungavan niemimaa
Valienten niemimaa
Wollastonin niemimaa
Zapatan niemimaa
Aasian niemimaat

Anatolia
Apšeronin niemimaa
Arabian niemimaa
Atsumin niemimaa
Bataanin niemimaa
Bondocin niemimaa
Bomberain niemimaa
Bōsōn niemimaa
Buzatšin niemimaa
Chitan niemimaa
Damçyan niemimaa
Doberain niemimaa
Etu-Intia
Govenan niemimaa
Gydan niemimaa
Huonin niemimaa
Izun niemimaa
Jamal
Jugran niemimaa
Kamtšatkan niemimaa
Kapidagin niemimaa
Kartšykin niemimaa
Kathiawar
Kiin niemimaa
Konin niemimaa
Korean niemimaa
Krasnovodskin niemimaa
Kronokin niemimaa
Kunisakin niemimaa
Leizhoun niemimaa
Liaotungin niemimaa
Malakan niemimaa
Mangyšlakin niemimaa
Mamontan niemimaa
Miuran niemimaa
Musandamin niemimaa
Nemuron niemimaa
Noton niemimaa
Ogan niemimaa
Oljutorin niemimaa
Oshikan niemimaa
Oshiman niemimaa
Osumin niemimaa
Pjaginin niemimaa
Reşadiyelin niemimaa
Sada-misakin niemimaa
Satsuman niemimaa
Shakotanin niemimaa
Shandongin niemimaa
Shimokitan niemimaa
Shiretokon niemimaa
Širokostanin niemimaa
Šmidtin niemimaa
Siinai
Sugarun niemimaa
Taigonosin niemimaa
Taimyrin niemimaa
Taka-Intia
Tangon niemimaa
Tazin niemimaa
Tšelekenin niemimaa
Tšuktšien niemimaa
Tugurin niemimaa
Australian ja Oseanian niemimaat

Banksin niemimaa
Beecroftin niemimaa
Cape Yorkin niemimaa
Cobourgin niemimaa
Coromandelin niemimaa
Eyren niemimaa
Farewellin kynnäs
Forestierin niemimaa
Freycinetin niemimaa
Gazellen niemimaa
Goven niemimaa
Mahian niemimaa
Otagon niemimaa
Tasmanin niemimaa
Wilsons Promontory
Yorken niemimaa
Younghusbandin niemimaa
Etelämantereen niemimaat

Antarktiksen niemimaa
Beethovenin niemimaa
Edward VII:n niemimaa
Riiser-Larsenin niemimaa
Euroopan niemimaat

Agrahanin niemimaa
Apenniinien niemimaa
Arabatinkynnäs
Ardsin niemimaa
Athos
Balkan
Bretagne
Cotentin
Eyen niemimaa
Helin niemimaa (Helinkynnäs)
Gallipolin niemimaa
Inishowen niemimaa
Istria
Juminda
Jyllannin niemimaa
Kalastajasaarento
Kaninin niemimaa
Kassandra (niemimaa)
Kertšin niemimaa
Khalkidike (niemimaa)
Kintyre
Krim
Kuolan niemimaa
Kuurin kynnäs
Lewisin niemimaa
Mulletin niemimaa
Nordkinnin niemimaa
Pelješac
Peloponnesos
Porsangin niemimaa
Pyreneiden niemimaa
Salento
Sambian niemimaa
Sithonia
Skandinavian niemimaa
Suomenniemi (niemimaa)
Sværtholtin niemimaa
Södertörn
Tamanin niemimaa
Varangin niemimaa
Veikselin kynnäs
Äänisen niemimaa
Kuolan niemimaa
Christian Broadcasting Network

| Christian Broadcasting Network |
| --- | --- |

Lähetykset alkoivat:  1960
Omistaja:  The Christian Broadcasting Network Inc.
Maa:  Yhdysvallat
Pääkonttori:  Virginia Beach, Virginia
Kotisivu:  http://www.cbn.com
Infobox OKNimi-testi OK: 
Christian Broadcasting Network (CBN) on yhdysvaltalainen kristillistä ohjelmaa välittävä tv-yhtiö ja tuottaja. Yrityksen perusti Pat Robertson vuonna 1961 ja sen pääkonttori sijaitsee Virginia Beachissa, Virginiassa. CBN tuottaa ohjelmaa yli 70 kielellä.
CBN:n tuottamaa sisältöä ovat Suomessa käyttäneet ainakin Alfa-tv, Taivas TV7, helluntailaisten Ristin Voitto ja perussuomalaisten Suomen Uutiset. CBN on 1980-luvulta asti rahoittanut muun muassa Alfa-tv:n taustayhteisön IRR-TV:n toimintaa.
Taustaa

Tv-evankelista Pat Robertson perusti CBN:n vuonna 1961. Tunnetuimpia ja pisimpään jatkuneita verkon ohjelmia on The 700 Club, ohjelmaformaatin vanhin edelleen jatkuva sarja. Tv-verkon oma uutisyksikkö, CBN News, tarjoaa uutisia The 700 Club:iin ja tuottaa uskonnollisia ajankohtaisohjelmia, kuten CBN NewsWatchia ja Christian World Newsiä. Sen lisäksi se tuottaa tunnin pituisia Robertsonin juontamia vaalinvalvojaisohjelmia presidentinvaalien aikana ABC Familyn lähettämänä, joka lähettää The 700 Clubia ja puolentunnin pituista keskusteluohjelmaa 700 Club Interactive. CBN:llä on esittää ohjelmaansa mm. CBN News Channelia myös verkkosivuillaan.
CBN Asia operoi Operation Blessing International Relief and Development Corporationia (OBI), joka on  kansainvälinen uskonnollinen lähetysprojekti. Sillä on kansainvälistä ohjelmatuotantoa, paikallisohjelmia kuten Solusi Indonesiassa ja From Heart to Heart Thaimaassa; CBN India tuottaa kolmea ohjelmaa, päivittäinen Ek Nayee Zindagi hindiksi, vuoroviikkoisin Nireekshana teluguksi ja palkintoja voittanut Samadhan bengaliksi. Sen lisäksi CBN tuottaa The 700 Clubia latinalaiselle amerikalle (Club 700 Hoy) ja brittiyleisölle suunnaattuna (The 700 Club With Paul and Fiona).
Lauren Alaina

Lauren Alaina
Lauren Alaina (syntynyt Lauren Alaina Suddeth, 8. marraskuuta 1994) on yhdysvaltalainen laulaja Rossvillestä, Georgiasta. Alaina tuli tunnetuksi American Idolin 10. tuotantokaudelta, jossa hän sijoittui toiseksi – vain kuudentoista vuoden ikäisenä.
Aikaisempi elämä

Alaina syntyi 8. marraskuuta 1994 Kristy ja J.J. Suddethille Rossvilleen, Georgiaan. Alaina on kristitty. Lauren on opiskelija Lakeview-Fort Oglethorpe High Schoolissa Georgiassa, ja hän toimii koulussa myös cheerleaderinä. Alaina aloitti laulamisen serkkunsa Holly Witherowin ansiosta.
Studioalbumit

Wildflower (2011)
Road Less Traveled (2017)
Getting Over Him (2020)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Tšekki 
Taiteenala:  MusicBrainz 
Muut:  Europeana
Ponte Cestio

| Ponte Cestio Pons Cestius |
| --- | --- |
 Ponte Cestio.
Ylittää:  Tiber
Sijainti:  Rooma, Latium, Italia
Siltatyyppi:  holvisilta
Pituus:  80,40 m
Avattu liikenteelle:  n. 62–27 eaa. (alkuperäinen) 370 (uusittu) 1892 (nykyinen)
Koordinaatit:  41°53′24″N, 12°28′38″E
Lisää silta-artikkeleitaArkkitehtuurin teemasivulla
Ponte Cestio eli Ponte San Bartolomeo, antiikin Pons Cestius ja Pons Gratiani, on silta Roomassa Italiassa. Se yhdistää Tiberin länsirannan ja Tiberin saaren eli Isola Tiberinan. Nykyinen silta on vuodelta 1892, mutta siinä on käytetty osittain uusiksi samalla paikalla olleen antiikin aikaisen sillan rakennuskiviä.
Historia

Alkuperäinen Pons Cestius ajoitetaan noin vuosiin 62–27 eaa. Se oli ensimmäinen kivisilta, joka yhdisti Tiberin saaren joen oikeaan eli länsirantaan. Se mainitaan vain Notitia urbis Romaen liitteissä ja Polemius Silviuksella, mutta se rakennettiin luultavasti pian Pons Fabriciuksen jälkeen. Tältä ajalta tunnetaan useita merkittäviä Cestiuksia, ja sillan rakennutti todennäköisesti joku heistä toimiessaan curator viarumina mainittujen vuosien välillä. Yleensä rakennuttajaksi arvellaan vuoden 44 eaa. preettoria Gaius Cestiusta, joka tunnetaan Cestiuksen pyramidista, tai vuoden 43 eaa. preettoria Lucius Cestiusta. Näin silta ajoittuisi tarkemmin vuosiin 49–43 eaa.
300-luvulla Pons Cestius korvattiin käytännössä kokonaan uudella rakenteella, jonka rakennuttivat keisarit Valentinianus I, Valens ja Gratianus vuonna 369. He vihkivät sen käyttöön vuonna 370 nimellä Pons Gratiani. Tästä tapahtumasta oli kaksi piirtokirjoitusta, jotka kummatkin esiintyivät kahtena kappaleena. Ensimmäiset oli kaiverrettu marmorilaattoihin ja sijoitettu kaiteen molemmille puolille, ja toiset olivat kaiteen alapuolella. Yksi näistä ensin mainituista piirtokirjoituksista on yhä alkuperäisellä paikallaan.
Pons Gratiania korjattiin useasti 1100-luvulta vuoteen 1834, mutta vuosina 1888–1892 uuden rantavallin rakentaminen ja joen uoman leventäminen edellyttivät vanhan sillan purkamista ja uuden rakentamista.
Rakennelma

Antiikin aikainen vuonna 370 käyttöön otettu Pons Gratiani oli nykyisen tavoin holvisilta, ja sen pituus oli 48 metriä ja leveys 8,20 metriä. Siinä oli yksi keskuskaari, jonka jänneväli oli 23,65 metriä, ja kummallakin puolella yksi pienempi kaari, joiden leveys oli 5,8 metriä. Silta oli rakennettu tuffista ja peperinosta, ja se oli päällystetty travertiinilla.
Sillan kaiteiden jalustat kantoivat todennäköisesti keisareiden patsaita, siinä missä Pons Fabriciuksessa oli hermit. Rakennustyyli oli karkea ja myöhäisantiikille tyypillinen, eikä alkuperäisestä Pons Cestiuksesta voinut säilyä juuri mitään myöhemmässä rakenteessa, vaikka molempien siltojen yleisilme ja muoto olivat epäilemättä samankaltaisia.
Nykyinen vuonna 1892 valmistunut silta on 80,40 metriä pitkä ja siinä on kolme kaarta. Näin se on huomattavasti vanhaa siltaa pidempi. Antiikin aikaista rakennetta on erityisesti uuden sillan keskuskaaressa, joka toistaa alkuperäisen tarkasti, vaikka vain noin kolmasosa antiikin aikaisesta materiaalista voitiin käyttää uudelleen.
Aiheesta muualla

Kuvia tai muita tiedostoja aiheesta Ponte Cestio Wikimedia Commonsissa
Ponte Cestio.
Ponte Cestio.
Näytön paikka (televisiosarja)

Näytön paikka (engl. Make it or break it) on yhdysvaltalainen televisiosarja, joka kuvaa neljän voimistelijatytön elämää.
Jääkiekon SM-sarjakausi 1967–1968

| Jääkiekon SM-sarja 1967–1968 |
| --- | --- |

Joukkueiden määrä:  11
Sarja alkoi:  26. lokakuuta 1967
Sarja päättyi:  7. maaliskuuta 1968
Mestari:  KooVee
Toinen sija:  Ilves
Kolmas sija:  TuTo
Pudonneet joukkueet:  TPS ja Kärpät
Pistepörssin voittaja:  Jorma Peltonen, Ilves
Alempi sarjataso:  Suomensarja
  ← 1966–1967 :  1968–1969 → 
Jääkiekon SM-sarjakausi 1967−1968 oli järjestyksessään 38. SM-sarjakausi. Sarjassa pelattiin 11 joukkueen kaksinkertainen runkosarja, jonka voittaja voitti mestaruuden. Uusina joukkueina sarjaan olivat nousseet Upon Pallo Lahdesta ja Oulun Kärpät. Suurin muutos tapahtui kuitenkin kesällä 1967 kun edellisten kausien menestyneet porilaisseurat RU-38 ja Karhut yhdistyivät Porin Ässiksi. RU-38 oli voittanut mestaruuden edelliskautena, joten hallitseva mestari ei ollut sarjassa pelaamassa. Ässät sijoittui ensimmäisenä kautenaan neljänneksi.
Mestaruuden vei tamperelainen KooVee, hopealle tuli Tampereen Ilves ja pronssia sai TuTo Turusta. TPS ja Kärpät putosivat seuraavaksi kaudeksi Suomensarjaan. SM-sarjaa laajennettiin 12 joukkueeseen seuraavalle kaudelle, joten Suomensarjasta nousi tilalle Rauman Lukko, Savonlinnan Pallokerho ja Vehmaisten Urheilijat.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  KooVee, Tampere  | 20 |  16  |  0  |  4  |  95  |  52  | +43 | 32 |
| 2 |  Ilves, Tampere  | 20 |  14  |  3  |  3  |  125  |  57  | +68 | 31 |
| 3 |  TuTo, Turku  | 20 |  13  |  1  |  6  |  87  |  55  | +32 | 27 |
| 4 |  Ässät, Pori  | 20 |  12  |  1  |  7  |  96  |  64  | +32 | 25 |
| 5 |  Upon Pallo, Lahti  | 20 |  10  |  3  |  7  |  72  |  66  | +6 | 23 |
| 6 |  SaiPa, Lappeenranta  | 20 |  8  |  3  |  9  |  76  |  75  | +1 | 19 |
| 7 |  Reipas, Lahti  | 20 |  8  |  1  |  11  |  63  |  62  | +1 | 17 |
| 8 |  HIFK, Helsinki  | 20 |  8  |  1  |  11  |  73  |  81  | -8 | 17 |
| 9 |  Tappara, Tampere  | 20 |  8  |  1  |  11  |  68  |  81  | -13 | 17 |
| 10 |  TPS, Turku  | 20 |  5  |  2  |  13  |  64  |  81  | -17 | 12 |
| 11 |  Kärpät, Oulu  | 20 |  0  |  0  |  20  |  21  |  166  | -145 | 0 |
TPS ja Kärpät putosivat Suomensarjaan. Sarjaan nousivat Rauman Lukko, Savonlinnan Pallokerho ja Vehmaisten Urheilijat.
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Ilves | 10 | 61 921 | 6192 |
| HIFK | 10 | 51 292 | 5129 |
| Koo-Vee | 10 | 49 934 | 4993 |
| TuTo | 10 | 43 866 | 4386 |
| SaiPa | 10 | 43 595 | 4359 |
| TPS | 10 | 34 841 | 3484 |
| Tappara | 10 | 34 171 | 3417 |
| Ässät | 10 | 33 829 | 3382 |
| Reipas | 10 | 17 659 | 1765 |
| UPallo | 10 | 14 006 | 1400 |
| Kärpät | 10 | 10 235 | 1023 |
| Yhteensä | 110 | 395 349 | 3594 |
Aiheesta muualla

Suomen Jääkiekkoliiton mestaruussarjan ottelupöytäkirjat 1951-1975 Urheilumuseo. Arkistoitu 2.4.2015. Viitattu 8.5.2017.
Jääkiekon SM-sarjan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1920-luku | - | - | - | - | - | - | - | 1927–1928 | 1928–1929 | 1929–1930 |
| 1930-luku | 1930–1931 | 1931–1932 | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 | 1943–1944 | 1944–1945 | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 |  |  |  |  |  |
SM-sarjan uusi tulokas Ässät voitti ensimmäisellä kaudellaan myös Suomen Cupin.
Sandra Diaz-Twine

| Sandra Diaz-Twine |
| --- | --- |

Henkilötiedot
Syntynyt: 30. heinäkuuta 1974 (ikä 50) Stamford, Connecticut, Yhdysvallat
Sandra Diaz-Twine (s. 30. heinäkuuta 1974) on yhdysvaltalainen televisioesiintyjä, joka tuli tunnetuksi osallistumisistaan Selviytyjät-tositelevisio-ohjelmassa. Hän voitti kaksi ensimmäistä kautta, joihin hän osallistui: Selviytyjät 7: Pearl Islands ja Selviytyjät 20: Heroes vs. Villains. Hän on ohjelman ensimmäinen kaksinkertainen voittaja.
Diaz-Twine palasi ohjelman 34. kaudelle Selviytyjät: Game Changers, jossa hänet äänestettiin pois pelistä kuudentena.
Yhdessä toisen Selviytyjät-kilpailijan Rob Marianon kanssa hän toimi mentorina ohjelman 39. kaudella Selviytyjät: Island of the Idols. Kumpikaan heistä ei osallistunut varsinaiseen peliin.
Myöhemmin ohjelman 40. kaudella, Selviytyjät: Winners at War. Hän oli kahdeksas pelistä pois äänestetty henkilö ja ainoa pelaaja, joka lähti vapaaehtoisesti kotiin karkotussaarelta.
Diaz-Twineä pidetään fanien keskuudessa yhtenä ohjelman parhaimmista pelaajista.
Käännös suomeksi
Rick Medlocke

Rickey Medlocke
Rick (Rickey) Medlocke (17. helmikuuta 1950 Jacksonville, Florida, Yhdysvallat) on yhdysvaltalainen kitaristi-laulaja, joka parhaiten muistetaan Blackfoot-yhtyeen keulahahmona. Medlocke kuuluu Amerikan alkuperäisväestöön (sioux-cherokee) ja hänet on nimetty "Native American Music Hall of Famen" jäseneksi vuonna 2008. Tällä hetkellä hän on Lynyrd Skynyrd-yhtyeen kitaristi.
Lapsuus ja nuoruus

Medlocke aloitti esiintyjän uransa jo 3-vuotiaana. Hänen isoisänsä, bluegrass-muusikko Shorty Medlocke opetti hänet soittamaan banjoa ja myöhemmin Rick siirtyi kitaraan ja soitti myös rumpuja Shortyn yhtyeessä 8-vuotiaana. Hän omasi myös hyvän lauluäänen ja opetteli soittamaan kitaraa ja laulamaan yhtäaikaa.
Blackfoot

Vuonna 1969 Medlocke perusti ystäviensä kanssa hard rock-vaikutteisen southern rock-yhtye Blackfootin, joka nousi suosioon 1970-1980-luvun taitteessa "Train Train"- ja "Fly Away"-hiteillä sekä albumeilla kuten Strikes ja Marauder. Vuosikymmenen puolivälissä suosio hiipui ja yhtye hajosi. Vuodet 1987-1996 Medlocke pyöritti yhtyettä vaihtelevilla muusikoilla tehden vielä kolme albumia. 2000-luvulla Blackfoot on kasattu uudelleen ilman Medlockea.
Lynyrd Skynyrd

Medlocke liittyi Lynyrd Skynyrdiin ensimmäisen kerran jo vuonna 1971 rumpaliksi, mutta erosi kuitenkin jo vuoden jälkeen. Hän halusi toimia kitaristina ja perusti Blackfootin uudelleen. Vuonna 1996 Gary Rossington kutsui hänet yhtyeeseen kitaristiksi edesmenneen Allen Collinsin korvaajaksi ja Medlocke on ollut yhtyeessä siitä lähtien.
Näyttelijän ura

Rick Medlocke on harrastanut näyttelemistä jo kouluajoista lähtien. Vuonna 2000 hän oli mukana William Shatnerin elokuvassa Groom Lake. Hän on myös ollut mukana TV:ssä ja eri mainoksissa.
Muuta

Medlocke kärsi lapsuudessaan kroonisista keuhkovaivoista ja hänen toinen keuhkonsa on poistettu.
Aiheesta muualla

Rick Medlocken Yahoo-ryhmä (Arkistoitu – Internet Archive)
My Space-fanisivusto
| n k Lynyrd Skynyrd |
| --- | --- |
 Johnny Van Zant  Rickey Medlocke  Mark Matejka  Keith Christopher  Peter Keys  Michael Cartellone  Dale Krantz Rossington  Carol Chase   Ronnie Van Zant  Gary Rossington  Allen Collins  Larry Junstrom  Bob Burns  Billy Powell  Greg T. Walker  Leon Wilkeson  Ed King  Artimus Pyle  Cassie Gaines  Leslie Hawkins  JoJo Billingsley  Steve Gaines  Randall Hall  Kurt Custer  Mike Estes  Hughie Thomasson  Owen Hale  Ean Evans  Robert Kearns  Johnny Colt 
Studioalbumit:  Pronounced Leh-Nerd Skin-Nerd  Second Helping  Nuthin' Fancy  Gimme Back My Bullets  Street Survivors  Lynyrd Skynyrd 1991  The Last Rebel  Endangered Species  Twenty  Edge Of Forever  Christmas Time Again  Vicious Cycle  God & Guns  Last Of A Dyin Breed 
Kokoelmat ja livealbumit:  One More From The Road  Skynyrd's First And Last  Gold & Platinum  Best Of The Rest  Legend  Southern By The Grace Of God/Lynyrd Skynyrd Tribute Tour 1987  Skynyrd's Innyrds  Box Set  Southern Knights - live  Old Time Greats   Skynyrd's First - The Complete Muscle Shoals Album  The Best of Lynyrd Skynyrd  Lyve From Steel Town  Collectybles  Lynyrd Skynyrd's Greatest Hits  Then And Now  Thyrty : 30th Anniversary Collection  Lynyrd Skynyrd LYVE 
Singlet:  ”Need All My Friends”  ”I've Been Your Fool”  ”Free Bird”  ”Gimme Three Steps”  ”Don't Ask Me No Questions”  ”Sweet Home Alabama”  ”Free Bird”  ”Saturday Night Special”  ”Double Trouble”  ”Gimme Back My Bullets”  ”Free Bird” (Live)  ”What's Your Name”  ”You Got That Right”  ”That Smell”  ”Down South Jukin'”  ”When You Got Good Friends”  ”Sweet Home Alabama”  ”Still Unbroken”  ”Simple Life”  ”Skynyrd Nation”  ”That Ain't My America”  ”Last of a Dyin' Breed”  ”Last of the Street Survivors” 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Taiteenala:  MusicBrainz 
Muut:  Europeana
M134 rypälepommi

Esittelykappale MGR-1 Honest John taistelukärjestä, jonka sisällä näkyy M134 rypälepommeja
M134 rypälepommi oli yhdysvaltalainen kemiallisen sodankäynnin tytärammus, joka oli suunniteltu käytettäväksi MGR-1 Honest John maasta-maahan ohjuksessa 1950-luvulla. Asetta ei koskaan massatuotettu ja sen korvasi korvasi vuonna 1964 parannettu malli M139.
Neutral Milk Hotel

| NEUTRAL MILK HOTEL |
| --- | --- |
 Neutral Milk Hotel vuonna 2014
Tiedot
Toiminnassa:  1989-1998, 2013
Tyylilaji:  indie rock, indie pop, neo-psykedelia
Kotipaikka:   Ruston, Louisiana, Yhdysvallat
Laulukieli:  englanti
Jäsenet:  Jeff Mangum   Scott Spillane   Jeremy Barnes   Julian Koster  
Levy-yhtiö:  Elephant 6   Merge Records  
Aiheesta muualla
Kotisivut
Infobox OKNimi-testi OK: 
Neutral Milk Hotel on yhdysvaltalainen indie rock -yhtye. Sen pääasiallinen lauluntekijä Jeff Mangum teki yhtyeen kahdella albumilla yhteistyötä useiden eri muusikoiden kanssa. Merkittäviin yhteistyökumppaneihin lukeutuvat Jeremy Barnes (rummut), Scott Spillane (torvet), Julian Koster (banjo/bassokitara/saha) sekä tuottaja-instrumentalisti Robert Schneider.
In the Aeroplane Over the Sea

Yhtyeen toinen albumi In the Aeroplane Over the Sea (1998) on kriitikoiden arvostama. Levy sisältää runsaasti viittauksia Anne Frankin kohtaloon. Live-esiintymisensä aikana Mangum on kuvaillut joidenkin albumin kappaleiden perustuvan hänen näkemäänsä toistuvaan uneen juutalaisesta perheestä Toisen maailmansodan aikana. Kriitikot kehuivat albumin kekseliästä instrumentaatiota sekä Mangumin provosoivia ja kiihkeitä sanoituksia. Vaikka levy jäi vähälle huomiolle, kun se julkaistiin, se on saavuttanut suosiota indie rock -piireissä, ja Merge Recordsin mukaan sitä on myyty yli 100 000 kappaletta. Albumi ja sitä seurannut jatkuva kiertäminen vaativat kuitenkin veronsa Mangumilta. Yhtye siirtyi telakalle ja kieltäytyi kaikista esiintymisistä, mukaan lukien R.E.M. -yhtyeen lämmittelypaikasta.
Diskografia > Studioalbumit

On Avery Island (1996)
In the Aeroplane Over the Sea (1998)
Diskografia > EP:t ja singlet

Everything Is (7") (1993)
Everything Is (uudelleenjulkaisu, sisältää bonusraidan "Aunt Eggma Blowtorch", 1995)
Holland, 1945 (1998)
Everything Is (uudelleenjulkaisu, sisältää bonusraidat "Aunt Eggma Blowtorch" ja "Tuesday Moon", 2001)
Ferris Wheel on Fire (2011)
Diskografia > Demot

Invent Yourself a Shortcake (1991)
Beauty (1992)
Hype City Soundtrack (1993)
Aiheesta muualla

Virallinen kotisivu (Arkistoitu – Internet Archive)
Anthony Rapp

Anthony Rapp vuonna 2017.
Anthony Dean Rapp (s. 26. lokakuuta 1971 Chicago) on yhdysvaltalainen näytelmä- ja elokuvanäyttelijä. Hänet tunnetaan parhaiten roolistaan Mark Cohenina musikaalin Rent alkuperäisessä Broadway-kokoonpanossa vuonna 1996 ja myöhemmin samasta roolistaan musikaalin elokuvaversiossa. Hän myös esitti Jaska Jokusen roolin vuoden 1999 Broadway-tuotannossa musikaalista You're A Good Man, Charlie Brown.